పుష్పేంద్ర సింగ్ చందేల్

కున్వర్ పుష్పేంద్ర సింగ్ చందేల్ (జననం 8 అక్టోబర్ 1973) భారతదేశానికి చెందిన రాజకీయ నాయకుడు. ఆయన హమీర్‌పూర్ లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
 రాజకీయ జీవితం 
పుష్పేంద్ర సింగ్ చందేల్ భారతీయ జనతా పార్టీ ద్వారా రాజకీయాల్లోకి వచ్చి 2014లో జరిగిన లోక్‌సభ ఎన్నికలలో హమీర్‌పూర్ లోక్‌సభ నియోజకవర్గం నుండి భారతీయ జనతా పార్టీ అభ్యర్థిగా పోటీ చేసి తన సమీప ప్రత్యర్థి సమాజ్‌వాదీ పార్టీ అభ్యర్థి బిశంభర్ ప్రసాద్ నిషాద్‭పై 2,66,788 ఓట్ల మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికై 16వ లోక్‌సభలో రైల్వేలపై స్టాండింగ్ కమిటీ, వ్యవసాయ మంత్రిత్వ శాఖ కన్సల్టేటివ్ కమిటీ, లాభాల కార్యాలయాలపై జాయింట్ కమిటీ, ఆర్థిక స్టాండింగ్ కమిటీ సభ్యుడిగా పని చేశాడు. ఆయన 2019లో జరిగిన లోక్‌సభ ఎన్నికలలో భారతీయ జనతా పార్టీ అభ్యర్థిగా పోటీ చేసి తన సమీప ప్రత్యర్థి సమాజ్‌వాదీ పార్టీ అభ్యర్థి దిలీప్ కుమార్ సింగ్‌పై 2,48,652 ఓట్ల మెజారిటీతో గెలిచి రెండోసారిగా లోక్‌సభ సభ్యుడిగా ఎన్నికై, 17వ లోక్‌సభలో విదేశీ వ్యవహారాల స్టాండింగ్ కమిటీ, నియమాల కమిటీ, రక్షణ మంత్రిత్వ శాఖ సంప్రదింపుల కమిటీ సభ్యుడిగా పని చేశాడు.  

పుష్పేంద్ర సింగ్ చందేల్ 2024లో జరిగిన లోక్‌సభ ఎన్నికలలో హమీర్‌పూర్ లోక్‌సభ నియోజకవర్గం నుండి భారతీయ జనతా పార్టీ అభ్యర్థిగా పోటీ చేసి తన సమీప ప్రత్యర్థి సమాజ్‌వాదీ పార్టీ అభ్యర్థి అజేంద్ర సింగ్ లోధి చేతిలో 2,629 ఓట్ల స్వల్ప తేడాతో ఓడిపోయాడు.

మూలాలు 	   

వర్గం:1973 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:17వ లోక్‌సభ సభ్యులు
వర్గం:16వ లోక్‌సభ సభ్యులు